
เศรษฐกิจจังหวัดพังงา ณ เดือนกุมภาพันธ์ 2566 ขยายตัวร้อยละ 42.7 เมื่อเทียบกับ              เดือนเดียวกันในปีก่อน (ข้อมูล ณ วันที่ 22 มี.ค. 66) ฟื้นตัวทั้งเศรษฐกิจภาคอุปทาน (การผลิต) และภาคอุปสงค์ (การใช้จ่าย) โดยเฉพาะการขยายตัวของภาคบริการ ที่ยังคงเป็นแรงขับเคลื่อนหลักในการกระตุ้นกิจกรรม                ทางเศรษฐกิจของจังหวัด ส่งผลให้การใช้จ่ายในภาพรวมขยายตัวเช่นกัน เกิดเม็ดเงินหมุนเวียนเข้าสู่ระบบ ประชาชนจึงมีกำลังซื้อที่เพิ่มขึ้น การลงทุนภาคเอกชน และการใช้จ่ายภาคเอกชนทรงตัว ขณะที่อัตราเงินเฟ้อทยอยปรับลดลงเข้าสู่ช่วงปกติ การจ้างงานเปราะบาง แต่มีแนวโน้มฟื้นตัวต่อเนื่องจากจำนวนผู้ประกันตน          ในระบบประกันสังคมที่เพิ่มขึ้น

เศรษฐกิจด้านอุปทาน (การผลิต) ขยายตัวจากเดือนเดียวกันในปีก่อน และเพิ่มขึ้นจากเดือนก่อนหน้า สะท้อนได้จากการขยายตัวภาคบริการเป็นสำคัญ สำหรับผลผลิตภาคเกษตรกรรมและผลผลิตภาคอุตสาหกรรมหดตัว
· [bookmark: _Hlk122536672]ภาคบริการขยายตัว จังหวัดพังงายังอยู่ในช่วงฤดูกาลท่องเที่ยว (High Season) จำนวนผู้เยี่ยมเยือนเพิ่มขึ้น ไม่ว่าจะเป็นการพักค้างคืน โดยเฉพาะโซน เขาหลัก เกาะยาว และท่องเที่ยวแบบ One Day Trip ตามหมู่เกาะสุรินทร์ หมู่เกาะสิมิลัน อ่าวพังงา รวมถึงจุดเช็คอินยอดนิยม “เสม็ดนางชี” เกิดเม็ดเงินจากการใช้จ่ายของนักท่องเที่ยวระหว่างท่องเที่ยวในจังหวัด กิจการประเภทที่พักแรม ร้านอาหาร และธุรกิจ                 ที่เกี่ยวเนื่องมีรายได้เพิ่มขึ้นอย่างเห็นได้ชัด และสร้างรายได้ด้านการท่องเที่ยวได้ดีกว่าในช่วงปกติ 
· [bookmark: _Hlk118293020]ผลผลิตภาคเกษตรกรรมหดตัว ผลปาล์มน้ำมันดิบเก็บเกี่ยวได้น้อยลงตามฤดูกาล ด้วยสภาพอากาศแห้งแล้ง ปริมาณน้ำฝนลดลง ทำให้ปาล์มน้ำมันขาดคอ ทลายน้อยและน้ำหนักลด รวมถึงสุกร และกุ้งขาวแวนนาไม มีปริมาณออกสู่ตลาดน้อยลงเช่นกัน ขณะที่ รายได้เกษตรกรหดตัวต่อเนื่องจากด้านราคาผลผลิตเป็นสำคัญ ทั้งราคาผลปาล์มน้ำมันดิบและยางพาราปรับตัวลดลงตามราคาตลาดโลกและฐานสูงในปีก่อน
· [bookmark: _Hlk109133031][bookmark: _Hlk118293617][bookmark: _Hlk113112026]ผลผลิตภาคอุตสาหกรรมหดตัว ด้วยภาวะการชะลอตัวของเศรษฐกิจประเทศคู่ค้า        ในหลายประเทศ โรงงานอุตสาหกรรมจำเป็นต้องชะลอการผลิต และไม่มีการจดทะเบียนโรงงานเพิ่มเติม 




เศรษฐกิจ...
[bookmark: _Hlk114840366]เศรษฐกิจด้านอุปสงค์ (การใช้จ่าย) ขยายตัวจากเดือนเดียวกันในปีก่อน และเพิ่มขึ้นจากเดือนก่อนหน้า สะท้อนได้จากการขยายตัวด้านการบริโภคภาคเอกชน การลงทุนภาคเอกชน และการใช้จ่ายภาครัฐ 
 การบริโภคภาคเอกชนขยายตัวในอัตราเร่ง ด้วยกำลังซื้อภาคครัวเรือนทยอยฟื้นตัวตามการเติบโตของเศรษฐกิจ มีการจับจ่ายซื้อสินค้าอุปโภคบริโภคเพิ่มขึ้น จำนวนรถยนต์และรถจักรยานยนต์            จดทะเบียนใหม่เพิ่มขึ้นเช่นกัน 
  การลงทุนภาคเอกชนขยายตัว จากจำนวนรถยนต์เพื่อการพาณิชย์จดทะเบียนใหม่ มียอดจดทะเบียนเพิ่มขึ้น ทั้งนี้เพื่อรองรับบริการด้านการขนส่งให้แก่นักท่องเที่ยวที่เพิ่มขึ้นต่อเนื่อง 
 การใช้จ่ายภาครัฐขยายตัว ด้วยรายจ่ายประจำจากงบประมาณมีการเบิกจ่ายมากกว่าเดือนเดียวกันในปีก่อน 
ทั้งนี้ผลการเบิกจ่ายในภาพรวม ณ สิ้นเดือนกุมภาพันธ์ 2566 จังหวัดพังงามีผลการเบิกจ่ายสะสมในภาพรวมร้อยละ 41.35 จัดอยู่ในลำดับที่ 34 ของประเทศ แต่ต่ำกว่าเป้าหมายที่กำหนด สำหรับผลการใช้จ่ายสะสมร้อยละ 59.56 จัดอยู่ในลำดับที่ 67 ของประเทศ สูงกว่าเป้าหมายที่กำหนด
[bookmark: _Hlk122537663][bookmark: _Hlk113114748]
อัตราเงินเฟ้อของจังหวัดพังงาในเดือนกุมภาพันธ์ 2566 อยู่ที่ระดับร้อยละ 3.9 สูงกว่าเกณฑ์เล็กน้อย (ไม่เกินร้อยละ 3.0) โดยเงินเฟ้อของพังงาทยอยปรับลดลงต่อเนื่องและเริ่มอยู่ในระดับปกติ อย่างไรก็ตาม สินค้าหมวดไข่และผลิตภัณฑ์นม ผักและผลไม้ และอาหารบริโภค-ในบ้าน ยังคงอยู่ในระดับสูง
 การจ้างงานโดยรวมฟื้นตัวตามภาวะเศรษฐกิจ สะท้อนได้จากจำนวนผู้ประกันตนในระบบประกันสังคม (ม.33) ที่ทยอยเพิ่มขึ้น ขณะที่ผู้ประกันตนเอง (ม.39) มีจำนวนลดลง เกิดการจ้างงานเข้าสู่ระบบ สถานประกอบการหลายภาคส่วนโดยเฉพาะธุรกิจที่เกี่ยวเนื่องกับภาคบริการหลายแห่งในพื้นที่ยังคง                       มีความต้องการแรงงานเพื่อรองรับผู้เยี่ยมเยือนที่เพิ่มขึ้น แต่สถานการณ์แรงงานในภาพรวมยังคงเปราะบาง โดยเฉพาะการว่างงานในกลุ่มเด็กจบใหม่และแรงงานคืนถิ่นในช่วงก่อนหน้า 

